Shinya Yamanaka

Shinya Yamanaka (japansk: 山中 伸弥, Yamanaka Shin'ya, født 4. september 1962 i Osaka) er en japansk lege og forsker, som er kjent for sitt arbeid med stamceller.

Han er professor og instituttleder ved Universitetet i Kyoto og ledende forsker ved Gladstone Institutes som er tilknyttet University of California, San Francisco. Han er også president for International Society for Stamcell Research, ISSCR.

Han mottok Wolfprisen i medisin sammen med Rudolf Jaenisch i 2011 og Nobelprisen i fysiologi eller medisin sammen med John B. Gurdon i 2012. Yamanaka ble tildelt Nobelprisen for å ha funnet ut at modne celler kan omprogrammeres til stamceller.

Karriere 

Yamanaka avla medisinsk eksamen ved Universitetet i Kobe. Han spesialiserte seg som ortopedisk kirurg før han gikk over til forskning og avla Phd-graden ved Universitetet i Osaka i 1993.

Viktige publikasjoner 

Takahashi, K., Yamanaka, S. (2006): Induction of pluripotent stem cells from mouse embryonic and adult fibroblast cultures by defined factors. Cell 126:663-676.

Referanser

Eksterne lenker 
 

Japanske leger
Japanske professorer
Japanske nobelprisvinnere
Nobelprisvinnere (fysiologi eller medisin)
Wolfprisen
Personer fra prefekturet Osaka
Ortopedi